cyanic-selkie/wikianc huggingface dataset:
Mazais ķeģis
Izplatība
Mazais ķeģis ligzdo Rietumeiropā un Centrāleiropā — Britu salās, Norvēģijas dienvidrietumos, Zviedrijas dienvidos, Dānijā, Francijas ziemeļos, Beļģijas dienvidos, Niderlandē, Vācijas ziemeļos un centrālajā daļā, Alpos (no Francijas dienvidaustrumiem līdz Austrijai) un Karpatos (Čehijas dienvidaustrumos, Slovākijā un Polijas dienvidos).
Ziemo ligzdošanas areālā un klejo ārpus tā visā centrālajā, kā arī dienvidu Eiropā. Iespējams, ka mazā ķeģa novērojumi arvien biežāk Austrumeiropas ziemeļos liecina par ligzdošanas areāla ekspansiju uz austrumiem gar Baltijas jūras dienvidu piekrasti. 19. gadsimta vidū (1862. un 1875. gados) no Lielbritānijas introducēts Jaunzēlandē, kur iedzīvojies un mūsdienās sastopams bieži. No Jaunzēlandes mazais ķegis izplatījies uz Makvorija salu un retumis novērojams Lorda Hava un Kermadeka salās.
Latvijā
Mazais ķeģis Latvijā pirmo reizi konstatēts 1990. gada oktobrī Papē. Arī daži turpmākie labi pierādītie novērojumi iegūti Papes putnu stacijā. Kopš 21. gadsimta sākuma mazais ķeģis Latvijā novērots katru gadu un ne tikai Papē. Tas sastopams regulāri vismaz rudens migrācijas laikā, kā arī ziemā, pavasarī un pat vasarā. Pirmā un pagaidām vienīgā ligzda atrasta 2014. gada augustā Papes ezera rietumu krastā.
Izskats
Mazais ķeģis ir neliels dziedātājputns ar īsu, konisku, asu knābi un viegli šķeltu asti. Apmēram vienā augumā ar zilzīlīti. Ķermeņa garums 11,5—12,5 cm, spārnu plētums 20—22,5 cm, svars 9—12 g.
Raksturīgs dzimumu dimorfisms. Tēviņa apspalvojums galvenokārt brūns ar tumšāk brūnām svītrām. Sāni gaiši brūni ar tumšākām svītrām, spārnu apakšas un vēders balti. Piere koši sarkana, pazode melna un ligzdošanas sezonas laikā uz krūtīm un vaigiem ir koši sarkans tonējums. Sārto krūšu centrs balts. Uz spārniem divas gaišas šķērssvītras. Knābis gaiši dzeltens ar tumšu galu. Mātīte līdzīga tēviņam, bet tai nav sārtā toņa uz krūtīm un vaigiem, kā arī tās sāni mazāk svītroti. Jaunajiem putniem ir gaišas galvas un nav sarkanās pieres, kā arī pazode nav tik koši melna.
Līdzīgas sugas
Mazais ķeģis ir tumšākais no visiem ķeģiem. Parastais ķeģis ir lielāks un gaišāks, tā pavēdere kopumā ir baltāka, bet mugurpuse gaišāk brūna. Toties gaišais ķeģis ir vēl lielāks un vēl gaišāks nekā parastais ķeģis. Mātītes visām trim sugām ir praktiski neatšķiramas. Ir sistemātiķi, kas visas šīs trīs sugas sistematizē kā vienas sugas pasugas. Tomēr pēdējos gados noskaidrots, ka, lai arī dažādo ķeģu izplatība pārklājas, starp šīm grupām praktiski nenotiek hibridizēšanās.
Uzvedība
Mazais ķeģis veic īsu distanču migrācijas, lielai daļai populācijas ziemojot ligzdošanas areālā. Alpu populācijas pārlido no augstkalniem uz zemieni. Mājo atklātos mežos, krūmājos, lauksaimniecības zemēs, pilsētu apstādījumos (parkos un dārzos). Tā kā mazais ķeģis galvenokārt uzturas jaunos mežos, tad to izplatību veicina skujkoku jaunie stādījumi.
Barošanās
Mazais ķeģis galvenokārt barojas ar dažādām nelielām sēklām, piemēram, alkšņu un bērzu vai graudzāļu sēklām, ar pumpuriem, asniem, lapām, ogām un jaunajiem dzinumiem. Ligzdošanas sezonā barojas ar kukaiņiem un to kāpuriem, piemēram, blaktīm, mušām, odiem, tauriņiem, vabolēm un arī ar zirnekļiem.
Barojas uz zemes vai zemos augos, kā arī krūmu un koku vaiņagos. Ķeģis ir ļoti izveicīgs un spēj karāties zarā ar galvu uz leju.
Ligzdošana
Mazais ķeģis veido monogāmus pārus uz sezonu. Ap ligzdu ir neliela ligzdošanas teritorija, kuru tēviņš aizsargā no citiem ķeģiem. Mātīte būvē kausveida ligzdu, izmantojot smalkus zāļu stiebriņus, zariņus, dzīvnieku vilnu un spalvas. Atrodas kokā vai krūmā.
Boriss Itkiss
Boriss Itkiss (ro; dzimis Kišiņevā) ir Moldovas un Rumānijas starptautiskais meistars šahā (1992).
Biogrāfija
No 1980. gadu sākuma līdz 1990. gadu beigām bijis viens no Moldovas vadošajiem šahistiem. Septiņas reizes ir uzvarējis Moldovas šaha čempionātos (1980, 1982, 1983, 1984, 1990, 1992, 1997). Četras reizes pārstāvējis Moldovas šaha izlasi PSRS komandu šaha čempionātos (1972, 1983, 1985, 1991). 1974. gadā pārstāvējis Moldāvijas sporta biedrību Moldova PSRS komandu šaha kausā. 1990. gadā piedalījies Latvijas 1. atklātajā šaha čempionātā, kurā dalījis 14.-30. vietu.
Pēc PSRS sabrukuma pārstāvējis Moldovas komandu Pasaules šaha olimpiādēs, kurās piedalījies 2 reizes (1994, 1996). Kopš 1990. gadu beigām šaha turnīros pārstāv Rumāniju.
Strādājis arī kā šaha treneris Moldovas nacionālajā šaha akadēmijā. Pazīstamākā viņa audzēkne ir lielmeistare Irina Bulmaga.
Burāšana 1900. gada vasaras olimpiskajās spēlēs
Burāšana 1900. gada vasaras olimpiskajās spēlēs bija viens no 20 oficiālajiem olimpiskajiem sporta veidiem. Šī bija pirmā reize, kad olimpisko spēļu programmā bija iekļauta burāšana. Sacensības tika aizvadītas astoņās burāšanas klasēs. Sešām klasēm sacensības tika aizvadītas no 20. maija līdz 27. maijam Melānanivelīnā, Sēnas upē. Savukārt pārējās divas, lielākās burāšanas klases sacensības, tika aizvadītas no 1. līdz 6. augusta pie Havras pilsētas Lamanšā. Sacensībās startēja vismaz 96 burātāji (95 vīrieši un 1 sieviete) ar 64 laivām no 6 valstīm.
Visvairāk olimpisko medaļu burāšanā izcīnīja Francijas sportisti. Kopumā olimpiskās medaļas ieguva 6 valstu pārstāvji un Jauktā komanda, kuru veidoja vairāku valstu pārstāvji. Atsevišķās burāšanas klasēs tika aizvadīti divi braucieni. Par katru no braucieniem tika pasniegtas olimpiskās medaļas. 40 no visiem burātājiem ieguva vismaz divas olimpiskās medaļas. Šveiciete Helēna de Purtalē bija pirmā, sieviete, kas burāšanā izcīnīja olimpisko medaļu.
Sacensību kalendārs
— sacensības / medaļu izcīņa
Norises vietas
Olimpiskās kustības pirmajos gados nebija stingru noteikumu par norises vietu piešķiršanu. 1900. gada olimpiskās burāšanas pasākumu organizatori nolēma, ka mazās burāšanas klases tiks aizvadītas Sēnas upē Mēlanenivelīnā, savukārt divas lielākās burāšanas klases tiks aizvadītas Lamanšā pie Havras pilsētas.
Mēlanenivelīna notika Open, 0 – 0.5 tonnas, 0.5 – 1 tonna, 1 – 2 tonnas, 2 – 3 tonnas un 3 – 10 tonnas burāšanas klases sacensības. Olimpiskās regates sacensību apstākļu Mēlanenivelīna nebija ideāli, sakarā ar minimālā vēja esamību. Tā kā Sēnas upe galvenokārt plūst no austrumiem uz rietumiem, vieglo ziemeļaustrumu vēju daļēji bloķēja ēkas vai koki upes krastā, tādējādi spēcīgi ietekmējot regati.
Burāšanas klases
Burāšana gadsimtu mijā nebija tik labi definēta kā vēlāk 20. gadsimtā. Sacīkšu noteikumus galvenokārt noteica vietējie jahtklubi vai dažos gadījumos Nacionālā jahtu federācija. Arī laivas nebija standartizētas, lai tos tagad dēvētu par One Design vai One Builder klasēm. Tāpēc tika izmantotas daudzas handikapa sistēmas vai sistēmas, kas jahtas iedala dažādās kategorijās. 1892. gadā Ogists Godinē izstrādāja formulu, kas izvietoja dažādas laivas dažādās burāšanas kategorijās. Šo noteikumu pieņēma Union des yachts français (Francijas jahtklubs) un vēlāk vairākas citas nacionālās jahtu federācijas, piemēram, Société Nautique de Genève. Burāšanai 1900. gada olimpiskajās spēlēs šis noteikums tika izvēlēts, lai noteiktu jahtu tonnāžu.
Pārstāvētās valstis un sportisti
1900. gada vasaras olimpiskajās spēlēs airēšanas sacensībās startēja aptuveni 96 sportisti (95 vīrieši un 1 sieviete) no 6 valstīm. Visas valstis šajā sporta veidā bija pārstāvētas pirmo reizi.
Iekavās uzrādīts sportistu skaits no valsts.
Indra Lintiņa-Lučka
Indra Lintiņa-Lučka (dzimusi Indra Kiršteine Liepājā) ir latviešu dziedātāja, aktrise un pedagoģe. Popularitāti ieguvusi Atmodas laikā no 1988. gada 1992. gadam koncertējot ar mūziķi Eduardu Rozenštrauhu.
Dzīvesgājums
Dzimusi 1961. gadā Liepājā dramaturga Elmāra Ansona un Liepājas teātra aktrises Mirdza Mālkalnes ģimenē. Mācījusies Emiļa Melngaiļa Liepājas mūzikas skolas vokālajā nodaļā. Pabeigusi Jāzepa Vītola Latvijas valsts konservatorijas vokālo nodaļu pie profesores Regīnas Frīnbergas. No 1986. gada līdz 1992. gadam strādājusi Rīgas Operetes teātrī.
No 1988. gada 1992. gadam piedalījusies Eduarda Rozenštrauha koncertos. Sarakstījusi grāmatu "Jasmīn baltais, mana mūža..." (2013) par sadarbību ar Rozenštrauhu.
Ķērmelītes
Ķērmelītes ir kurvjziežu dzimtas ģints. Daži autori to neizdala kā atsevišķu ģinti un tā sugas klasificē kā pelašķus (Achillea).
Sugas
Latvijā ir sastopamas šādas ķērmelīšu sugas:
Citas ģintī klasificētās sugas:
Šūko Kondo
Šūko Kondo (ja) ir bijusī japāņu futboliste, bijusi Japānas sieviešu futbola izlases dalībniece.
The Ascension
The Ascension ir amerikāņu smagā metāla grupas Otep trešais studijas albums. Sākotnēji albuma izdošana bija paredzēta 2007. gada 20. martā, sadarbībā ar Capitol Records, bet tas aizkavējās Capitol Records un Virgin Records apvienošanās dēļ.
Nezināmais šedevrs
Nezināmais šedevrs var būt:
Assassin's Creed II
Assassin's Creed II ir vēsturiska trešās personas piedzīvojumu datorspēle, kuru izstrādāja Ubisoft Montreal un izdeva Ubisoft. Assassin's Creed II ir otrā spēle spēļu sērijā Assassin's Creed, un seko aiz Assassin's Creed un ir pirmā spēle "Ezio triloģijā". Spēle priekš PlayStation 3 un Xbox 360 tika izdota 2009. gada novembrī, priekš Windows 2010. gada martā un priekš Xbox One un Playstation 4 2016. gada 15.novembrī kopā ar Assassin's Creed: Brotherhood un Assassin's Creed: Revelations kā "Assassin's Creed: The Ezio Collection". Nākamā daļa spēļu sērijā ir  Assassin's Creed: Brotherhood, kas tika izdota 2010. gada novembrī priekš PlayStation 3 un Xbox 360 un 2011.gada martā priekš Windows un tās spēles turpinājums Assassin's creed: Revelations kas tika izdota 2011.gada 15. novembrī priekš PlayStation 3 un Xbox 360 un 2011. gada novembrī un decembrī priekš Windows.
Spēle
Spēlētāji kontrole spēles galveno varoni ar trešās personas perspektīvu, un var kontrolēt kameru, atļaujot 360° redzesloku. Spēle notiek atvērtā pasaulē, kurā spēlētājs var ceļot pa vairākām Renesanses laika Itālijas pilsētām, piemēram, Florenci, Venēciju, Sandžiminjāno, Forli un Romu (tikai Vatikānu). Animus 2.0 jauna versija no ierīces no pirmās spēles, piedāvā kontekstu priekš dažām izmaiņām un papildinājumiem spēles elementiem, piemēram, tas ka spēlēs tēls nevarēja peldēt pirmajā spēlē ir paskaidrota kā kļūda pirmajā versijā. Ir arī pieejama datu bāze, piedāvājot informāciju par vēsturiskiem cilvēkiem, orientieriem un servisiem ar kuriem spēlētājs var sastapties.
795. gads
795. gads bija parastais gads, kas pēc Jūlija kalendāra sākās ceturtdienā.
Sandis Smons
Sandis Smons (dzimis ) ir latviešu hokejists, aizsargs. Pašlaik (2023) spēlē Šveices hokeja līgas komandā Genève-Servette HC.
Spēlētāja karjera
15 gadu vecumā Smons pārcēlās uz Šveici, kur pievienojās Genève-Servette HC kluba jauniešu sistēmai. 2019. gada augustā, 20 gadu vecumā, noslēdza trīs gadu līgumu ar Genève-Servette HC pieaugušo komandu. Tās rindās nākamajā sezonā aizvadīja 21 spēli.
Latvijas hokeja izlases rindās debitēja 2019. gada 7. novembra pārbaudes spēlē pret Slovēnijas izlasi.
Sjuaņdzans
Sjuaņdzans (zh, Xuánzàng — ‘Noslēpumainais resnis’; dzimis Henaņā, Ķīnā, miris ) bija Tanu dinastijas laika ķīniešu budistu mūks, ceļotājs, filozofs, tulkotājs un rakstnieks. Septiņpadsmit gadus ceļojis pa Zīda ceļu uz Vidusāziju un Indiju, kur mācījies no tā laika ietekmīgiem budistu skolotājiem un filozofiem, apmeklējis budistu svētnīcas. Atgriežoties Ķīnā, atvedis sev līdzi 657 budistu tekstus sanskritā un 150 relikvijas. Pēc atgriešanās ar imperatora atbalstu nodibinājis tulkošanas skolu Čanaņā, kurā līdz savai nāvei pārtulkojis ķīniešu valodā 1330 darbus. Vēlākos laikos šie tulkojumi kļuva par pamatu pašā Indijā nozaudētu svēto tekstu atpakaļtulkošanai. Nodibinājis jogāčāras virziena Fasjaņas budistu skolu, kuras ietekme vēlāk izplatījās citur Āzijā — Japānā un Korejā.
Starptautiskā rekonstrukcijas un attīstības banka
Starptautiskā rekonstrukcijas un attīstības banka (en), ir viena no piecām institūcijām Pasaules Bankas grupā. Tā tika dibināta pirms 74 gadiem, 1944. gadā, ar mērķi samazināt nabadzību valstīs ar vidēju ienākuma līmeni un kredītspējīgās nabadzīgās valstīs, nodrošinot ilgstošu izaugsmi. Palīdzot ar aizdevumiem un garantijām, tā arī nodrošināja analītiskus un konsultējošus pasākumus. Tās sastāvā ir 189 dalībvalstis.
Vēsture
Starptautiskā Rekonstrukcijas un Attīstības Banka ir vislielākā attīstības banka pasaulē, kas atbalsta Pasaules Bankas misiju - sniegt aizdevumus, garantijas, riska pārvaldības produktus un konsultāciju pakalpojumus zema ienākuma līmeņa un kredītspējīgām valstīm. Starptautiskā Rekonstrukcijas un Attīstības Banka tikai izveidota 1944. gadā, pēc Otrā pasaules kara, ar misiju finansēt Eiropas rekonstrukciju.
Pakalpojumi
Starptautiskā Rekonstrukcijas un Attīstības Banka piedāvā novatoriskus finanšu risinājumus, tostarp finanšu produktus (aizdevumus, garantijas un riska pārvaldības produktus), kā arī zināšanas un konsultācijas valdībām, vietējā un starptautiskā līmenī. Sniegtie ieteikumi palīdz valdībām veikt reformas, uzlabot sniegtos pakalpojumus, veicināt vairāk privātu investīciju, kā arī ieviest jauninājumus un dalīties ar risinājumiem.
Organizācija palīdz:
Finansējums
Lai gan dalībnieki iegulda kapitālu IBRD, Banka galvenokārt iegūst līdzekļus, aizņemoties starptautiskos kapitāla tirgos, emitējot obligācijas. 2011.gadā Banka piesaistīja kapitālu 29 miljardu ASV dolāru vērtībā no 26 dažādās valūtās emitētām obligācijām. Kopš 1946. gada, IBRD ir sniedzis aizdevumus 500 miljardu ASV dolāru apmērā, lai atvieglotu nabadzību visā pasaulē.
IBRD kopš 1959. gada ir saglabājis trīskāršu - A reitingu, kurš ļauj aizņemties ar zemām izmaksām un piedāvāt jaunattīstības valstīm labvēlīgos apstākļos piekļūt kapitālam, palīdzot nodrošināt ilgtspējīgāku attīstības projektu attīstību, bieži papildinot vai katalizējot privāto finansējumu.
Katru gadu IBRD katru gadu gūst ienākumus no pašu kapitāla atdeves un no nelielās rezerves, ko tā piešķir aizdevumiem. Tas maksā par Pasaules Bankas darbības izdevumiem, iekļaujas rezervēs, lai stiprinātu bilanci, un katru gadu nodod līdzekļus IDA - nabadzīgāko valstu fondam.
Buliņa pusmuiža
Buliņa pusmuiža bija Vidzemes pusmuiža, kas atradās mūsdienu Alūksnes novada Alsviķu pagastā, starp Indzeri un Buliņa ezeru, Racupītes krastā. Mūsdienās pusmuižas apbūve ir 19. gadsimta vidus vietējas nozīmes arhitektūras piemineklis. Apbūvē ietilpst dzīvojamā ēka, klēts, kūts un pagrabs.
Pāvītes ezers
Pāvītes ezers ir caurteces ezers Cēsu novada Inešu pagasta dienvidaustrumos.
Dibens- dūņains, sapropelis. Krasti - zemi, ziemeļos un dienvidrietumos slīpi, tie ir grūti pieejami. Ezerā ietek 3 grāvji, iztek - Pāvīte, kā arī grāvis uz Ogri.
Makrofīti - grīšļi, niedres, vilkvālītes, kosas, meldri, glīvenes, ūdens tuskaroras, sūnas. Ezerā dzīvo karūsas, raudas, asari, līdakas. Ligzdo pīles. Dažkārt ziemās novērojama zivju slāpšana.
100 metri uz ziemeļaustrumiem no ezera atrodas autoceļš V846 (Vestiena–Vējava–Ineši).
Stomaphis
Stomaphis ir īsto laputu dzimtas ģints, kas ir vienīgā Stomaphidini ciltī. Tajā ietilpst 35 sugas, kas iedalās 2 grupās. Sastopamas Palearktikas apgabalā. Barojas un attīstās uz platlapu un skujkokiem.
Apraksts
Dzīvdzemdējošās mātītes ir lielas, sasniedz līdz 8 mm garumā, rostrums ir ļoti garš, kas var būt divreiz garāks par ķermeņa garumu. Garš rostrums ir adaptācijas veids, kas ļauj laputīm iekļūst koku mizas dziļumā un caur biezu kambija korķi koku stumbrā, kur šīs laputis barojas. Laputis var baroties gan uz stumbra pamatnes, gan dažu metru augstumā.
Dzimumdimorfisms
Atšķirībā no vairākām laputīm šīm ir labi attīstīts dzimumdimorfisms. Olas dējošas mātītes ir lielas, ar maksimālu ķermeņa garumu līdz 7,7 mm, bet tēviņi, pretēji, ir ļoti maziņi (pundurīgi), bez rostruma (tiem nav mutes orgānu, pavisam nebarojas).
Ekoloģija
Neskatoties uz laputu ķermeņa lielumu, tās ir novērojamas reti, jo laputis dzīvo slēpti. Laputīm ir labi attīstīta sadzīve ar skudrām, kas saucās obligāts mutualisms. Laputis nevar izdzīvot bez skudru aizsardzības. Galvenokārt sadzīvo ar Lasius ģints skudrām. Pie tam vairākas sugas slēpjas skudru izveidotās kamerās zem mizas vai mizas dobumos, kas ir segtas ar augsni.
Vairošanās
Daži bioloģijas aspekti ir slikti izpētīti, piemēram, pārošanās īpatnības. Taču Depa un līdzautori (2014) ir aprakstījuši netipisku, ventro-ventrālu pārošanās veidu šīm laputīm.
Pīle (Ineša pieteka)
Pīle ir kanāls Inešu pagastā, kas savieno Taunu un Inesi.
Iztece - no Tauna dienvidiem. Izrakts ziemeļu-dienvidu virzienā. Ietece - Ineša ziemeļos.
Pīli šķērso valsts autoceļš V307 (Vecpiebalga–Skujene), netālu no tās ietekas Inesī atrodas Jēkuļi.
Tēmturis
Tēmturis jeb mirkļbirka, arī atsauces tags un haštags (en), ir vārds vai frāze bez atstarpēm, kas sākas ar # zīmi. Tas ir viens no metadatu tēmturiem. Mūsdienās tēmturi tiek plaši izmantoti dažādās mikroblogošanas vietnēs un sociālajos tīklos, piemēram, Twitter, Facebook, Google+ un Instagram. Teikumā "Paziņoti #PositivusFestival mākslinieki" tēmturis ir #PositivusFestival.
Ar atsauces tagiem var grupēt dažādas ziņas, kurām ir pievienots attiecīgais tēmturis.
# zīme informācijas tehnoloģijās tikusi bieži izmantota, lai izceltu īpašu nozīmi, vēlāk tā tika izmantota IRC tīklos, lai marķētu grupas un tematus. Kriss Mesina ieviesa tēmturi Twitter vietnē, lai grupētu dažādus tematus. Viņš pirmais ievietoja tēmturi tvītā: ''how do you feel about using # (pound) for groups. As in #barcamp [msg]?''.
R. Diparks
R. Diparks (fr; dzimis, miršanas datums nav zināms) bija franču futbolists, olimpiskās sudraba medaļas ieguvējs 1900. gada vasaras olimpiskajās spēlēs.
Diparks bija Francijas futbola komandas Club Français biedrs. 1900. gada vasaras olimpisko spēļu laikā viņa komanda Franciju pārstāvēja futbola turnīrā. Komanda šajā turnīrā izcīnīja sudraba medaļu.
Gizela Gresere
Gizela Kāna Gresere (Gisela Kahn Gresser; Detroita —  Ņujorka) bija ASV starptautiskā meistare šahā (1950).
Biogrāfija
Šahu iemācījusies spēlēt tikai 1930. gadu beigās, kad ceļojuma laikā no Ņujorkas uz Franciju kāds no kuģa pasažieriem parādījis viņai gājienus. Tomēr jau 1940. gadā Gresere pirmo reizi piedalījās ASV sieviešu šaha čempionātā, bet no 1940. gadu vidus līdz 1960. gadu beigām bija viena no spēcīgākajām ASV šahistēm. Deviņas reizes uzvarējusi ASV sieviešu šaha čempionātos (1944, 1948 - kopā ar Monu Meju Karfu, 1955, 1957, 1962, 1965, 1966, 1967, 1969). 1954. gadā kļuvusi par ASV atklātā sieviešu šaha čempionāta uzvarētāju.
1950. gadā Maskavā piedalījusies Pasaules šaha čempionātā sievietēm, kurā dalījusi 12.-13. vietu, taču bijusi vienīgā turnīrā dalībniece, kas spējusi uzvarēt nākamo Pasaules čempioni Ludmilu Rudenko. Vēlākajos gados piedalījusies Pasaules šaha čempiones izcīņas cikla pretendentu turnīros, kuros 1955. gadā dalījusi 10.-13. vietu, 1959. gadā ieņēmusi 11. vietu, 1961. gadā palikusi 13. vietā, 1964. gadā dalījusi 13.-15. vietu, bet 1967. gadā dalījusi 14.-15. vietu. 1971. gadā Ohridā piedalījusies Pasaules šaha čempiones izcīņas cikla starpzonu turnīrā, kurā palikusi 16. vietā.
Vairākkārt pārstāvējusi ASV izlasi Pasaules šaha olimpiādēs, kurās piedalījusies 3 reizes (1957-1966). Individuālajā vērtējumā izcīnījusi bronzas (1957) medaļu.
Par panākumiem turnīros FIDE 1950. gadā Greserei kā vienai no pirmajai piešķīrusi starptautiskās meistares (WIM) nosaukumu. 1963. gadā kļuvusi par pirmo sievieti, kas saņēmusi ASV nacionāla meistara nosaukumu šahā. 1992. gadā bijusi pirmā sieviete, kas uzņemta ASV šaha slavas zālē.
Juriko Šima
Juriko Šima (ja) ir bijusī japāņu futboliste, bijusi Japānas sieviešu futbola izlases dalībniece.
794. gads
794. gads bija parastais gads, kas pēc Jūlija kalendāra sākās trešdienā.
Stens Mikita
Stens Mikita (Stanislav "Stan" Mikita; dzimis Staņislavs Guots (Stanislav Guoth) Sokolčē, Slovākijā, miris  Čikāgā, ASV) bija slovāku izcelsmes Kanādas hokejists, spēlējis centra uzbrucēja pozīcijā. Visu karjeru aizvadījis NHL kluba Čikāgas "Blackhawks" sastāvā.
1961. gadā ar "Blackhawks" viņš izcīnīja Stenlija kausu. 1967. un 1968. gadā ieguva Hārta balvu kā līgas vērtīgākais spēlētājs. Sešas reizes ticis iekļauts līgas simboliskajā pirmajā izlasē un divas reizes — otrajā izlasē. Deviņas reizes piedalījies NHL Visu zvaigžņu spēlē. Viņš ir vienīgais hokejists, kas ieguvis Hārta, Ārta Rosa un Lēdijas Bingas balvas vienā sezonā. Tāpat S. Mikita ir viens no līgas līderiem vienā klubā pavadītajā laikā. Viņš tika iekļauts Kanādas izlases sastāvā startam 1972. gada Summit Series, taču savainojuma dēļ piedalījās tikai divās spēlēs. Viņš ir visvairāk spēles NHL aizvadījušais spēlētājs, kurš dzimis Eiropā (1394).
1998. gadā spēlētājs ierindojās 17. vietā The Hockey News veidotajā 100 visu laiku izcilāko hokejistu sarakstā (augstākā vieta starp Eiropā dzimušajiem spēlētājiem). 1983. gadā viņš tika uzņemts Hokeja slavas zālē.
Ūdens motosports 1900. gada vasaras olimpiskajās spēlēs
Ūdens motosports bija viens no sporta veidiem, kas tika aizvadīts 1900. gada vasaras olimpiskajās spēlēs Parīze. Sacensības notika 1900. gada 23. un 24. jūnijā, Sēnas upes baseinā, Aržantejā. Ūdens motosportā startēja 49 sportisti, visi Francijas pārstāvji. Laivas pēc to garuma bija iedalītas četrās kategorijās.
Nākamā reize, kad ūdens motosports bija iekļauts olimpisko spēļu programmā bija 1908. gads, kad tās notika Londonā. Starptautiskā Olimpiskā komiteja šobrīd neatzīst ūdens motosportu kā oficiālo sporta veidu olimpisko spēļu programmā.
Viļņas arhikatedrālā bazilika
<mapframe text="Viļņas katedrāle" width=260 height=260 zoom=18 > { "type": "ExternalData", "service": "geoshape", "ids": "Q1281237" } Viļņas katedrāle, pilnajā nosaukumā — Viļņas Svētā Staņislava un Vladislava arhikatedrālā bazilika (lt, pl) ir Romas Katoļu baznīcas dievnams Viļņā, Lietuvā. Dievnams veltīts Svētajam Staņislavam un Svētajam Vladislavam.
Celta no 1779. līdz 1783. gadam neoklasicisma stilā. Baznīcas kriptās un katakombās ir tikuši apglabāti vairāki Lietuvas un Polijas vēsturē nozīmīgi cilvēki, tai skaitā Vītauts Dižais, viņa sieva Anna, Žigimants, Švitrigailis, Svētais Kazimirs, Aleksandrs Jagellons, Barbara Radzivila. Baznīcas telpās atrodas vairāk nekā 40 mākslas darbu no 16.—19. gadsimta. Padomju laikā katedrālē atradās mākslas galerija, pirmie dievkalpojumi tika noturēti 1985. gadā. 1989. gadā tika atjaunots katedrāles statuss. Baznīcas zvanu tornis ir 57 m augsts.
Valters Ulbrihts
Valters Ernsts Pauls Ulbrihts (de; dzimis, miris ) bija vācu komunists, viens no VDR vadītājiem, VDR valdošās Vācijas Sociālistiskās Vienības partijas pirmais sekretārs no 1946. līdz 1973. gadam.
Dzimis drēbnieka ģimenē. 1912. gadā iestājās sociāldemokrātu partijā. Veimāras republikas laikā izvirzījās par vienu no Vācijas Komunistiskās partijas līderiem. 1928. gadā tika ievēlēts reihstāgā, bet 1929. gadā kļuva par Berlīnes komunistu vadītāju. 1931. gadā iesaistījās divu policistu slepkavības organizēšanā. Līdz ar nacistu nākšanu pie varas 1933. gadā emigrēja no valsts un drīzumā apmetās Maskavā. Otrā pasaules kara beigās tika atvests uz Vācijas padomju okupācijas zonu. Izvirzījās par VDR līderi. Pēc 1953. gada VDR sacelšanās apspiešanas Valters Ulbrihts nostiprināja savas politiskās pozīcijas. Viņš bija viens no Berlīnes mūra idejas autoriem un realizētājiem. Sešdesmitajos gados ar ierobežotiem panākumiem centās realizēt ekonomiskās reformas (Neues Ökonomisches System). No 1971. gada tika atbīdīts no varas un par VDR faktisko līderi kļuva Ērihs Honekers.
Kārzdabas pareizticīgo baznīca
Kārzdabas pareizticīgo baznīca bija 1875. gadā uzcelts Latvijas Pareizticīgās baznīcas dievnams, kas atrodās Madonas novada Cesvaines pagasta Kārzdabā.
Kārzdaba bija kroņa muiža, ievērojams novada pareizticības centrs ar baznīcu, draudzes skolu un divām pamatskolām. Draudze dibināta 1846. gadā un vēl 1932. gadā draudzē bijis ap 2000 locekļu. Baznīcas arhitekts ir Rīgas Kristus Piedzimšanas katedrāles autors Roberts Pflūgs. Okupācijas gados draudze darbību izbeidza. Mūsdienās baznīca ir pamesta.
Polīna Vitjēra
Polīna "Pollija" Vitjēra (en; dzimusi, mirusi ) bija amerikāņu golfere. Olimpiskās sudraba medaļas ieguvēja 1900. gada vasaras olimpiskajās spēlēs.
Vidzemes partija
"Vidzemes partija" (VP) ir izveidota politiskā partija Latvijā. Partija orientējas uz Vidzemes reģionālismu. Partija pašlaik (2023), kopā ar "Latvijas attīstībai", vada Aizkraukles novada pašvaldību, kā arī ir pārstāvēta Alūksnes, Cēsu, Ķekavas, Limbažu, Ogres, Siguldas, Valkas un Valmieras novada pašvaldībās.
Polīna Vitjēra
Biogrāfija
10 gadu vecumā viņa pārcēlās uz Ņujorku, bet neilgi pēc tam tika nosūtīta uz Eiropu, kur viņa tika izglītota. 1900. gada olimpiskā golfa notikuma laikā viņa dzīvoja Šveicē un spēlēja golfu Sanktmoricas golfa klubā.
Vidzemes partija
2022. gada vasarā tika parakstīts memorands ar "Latvijas attīstībai", par kopīgu startu apvienības "Attīstībai/Par!" sarakstā 14. Saeimas vēlēšanās. Apvienības starts nebija sekmīgs — tā saņēma nedaudz mazāk nekā 5% vēlētāju balsu, paliekot zem robežas, kas ļauj iekļūt parlamentā. 2022. gada 12. oktobrī Vidzemes partijas līderis, Valkas mērs Vents Armands Krauklis paziņoja, ka partija neturpinās sadarbību ar "Latvijas attīstībai".
Polīna Vitjēra
Biogrāfija
1900. gada vasaras olimpiskajās spēlēs Parīzē viņa startēja sieviešu golfa turnīrā, kur ieguva sudraba medaļu. Šajā disciplīnā viņa piekāpās tikai savai tautietei Margaretai Ebotai.
Vidzemes partija
No 2014. līdz 2020. gadam partija bija partiju savienības "Latvijas Reģionu apvienība" (LRA) sastāvā. Pēc LRA kodola pārtapšanas par partiju, VP kļuva par tās sadarbības partneriem.
Polīna Vitjēra
Biogrāfija
Atgriežoties Amerikā, Polija Vitjēra 1904. gadā apprecējās ar Ernestu Iselinu, kurš strādāja daudzu dažādu uzņēmumu valdē. Pollija interesējās par labdarību un 1933. gadā nodibināja Generosity Thrift Shop, kas pārdeva dažādas dāvanas, lai palīdzētu daudzām trūcīgām organizācijām, tostarp Pilsētas slimnīcai, Bērnu palīdzības biedrībai, Hārlemas slimnīcai un Manhatanas skautu meitenēm Ņujorkā.
Vidzemes partija
2021. gada pašvaldību vēlēšanas
Partija pašvaldību vēlēšanās piedalījās Valkas, Aizkraukles, Cēsu, Alūksnes, Limbažu, Ķekavas, Ogres un Siguldas novadā. Valkas, Aizkraukles, Alūksnes, Ķekavas, Ogres un Siguldas novadā partija startēja kopā ar citām partijām.
793. gads
793. gads bija parastais gads, kas pēc Jūlija kalendāra sākās otrdienā.
Viktors Klāsons
Viktors Klāsons (sv; dzimis ) ir Zviedrijas futbolists, pussargs, Zviedrijas futbola izlases dalībnieks. Kopš 2022. gada spēlē Dānijas Superlīgas kluba FC København sastāvā.
Sasniegumi
Elfsborg
København
Individuālie sasniegumi
Andris Padegs
Andris Padegs (dzimis Rīgā) ir latviešu datorzinātnieks.
Biogrāfija
1944. gadā emigrējis kopā ar ģimenis uz Vāciju, 1949. gadā pārcelies uz dzīvi ASV.
1953. gadā absolvējis Darmutas koledžu, 1956. gadā — Teiera Inženierzinātņu skolu, 1958. gadā Kārnegi Tehniskajā institūtā ieguvis doktora grādu elektroinženierzinātnē.
Laikā no 1954. līdz 1958. gadam arī strādājis Kārnegi Tehniskajā institūtā par asistentu. Pēc tam sācis strādāt IBM par inženieri un nodaļas vadītāju (strādājis līdz 1992. gadam). 1992. gadā dibinājis programmēšanas pakalpojumu uzņēmumu Infologistik, Padegs ir arī uzņēmuma vadītājs.
1960. gados bijis viens no sistēmas IBM360 arhitektūras veidotājiem, Padegs ir vienas no divām arhitektūras definīcijām autors. Mūsdienās ražotie lieldatori izmanto IBM360, 370, 390 arhitektūru, Padegs ir viens no galvenajiem šo arhitektūru autoriem.
Viņš ir veicis pētījumus jaunu datorsistēmu izveidošanā, kā arī ieviešanā. Zinātniskās darbības laikā publicējis apmēram 20 zinātniskus rakstus. Padegam ir četri patenti.
Huans Alberto Skjafīno
Klubu līmenī Skjafīno spēlēja Urugvajas komandā Peñarol, kā arī Itālijas komandās AC Milan un AS Roma. Kopā ar Urugvajas futbola izlasi uzvarējis 1950. gada FIFA Pasaules kausā. Pārstāvējis izlasi arī 1954. gada FIFA Pasaules kausā. Vēlāk spēlējis arī Itālijas futbola izlasē.
Skjafīno bija arī Urugvajas futbola izlases galvenais treneris 1975. gada Copa América turnīrā.
IFFHS vērtējumā Skjafīno tika atzīts par visu laiku labāko Urugvajas futbolistu un 17. labāko 20. gadsimta spēlētāju.
Klubu karjera
Peñarol
Roma
Urugvaja
Kāpēc man dziedāt svešu dziesmu
„Kāpēc man dziedāt svešu dziesmu” jeb „Kam ziedi, mežābele” ir Raimonda Paula dziesma ar Alfreda Krūkļa vārdiem no 1970. gada albuma „Tik dzintars vien””.
Albumā Ojāra Grinberga un Rīgas estrādes orķestra izpildītās dziesmas nosaukums bija „Kam ziedi, mežābele”. Ar sākotnējo nosaukumu „Kāpēc man dziedāt svešu dziesmu?” padomju cenzūra dziesmu izlaist neļāva, jo tajā saklausīja pārkrievošanas politikas kritiku. 1970. gada Mikrofona aptaujā dziesma ieņēma otro vietu. Tikai 1988. gadā Margarita Vilcāne, Ojārs Grinbergs, Nora Bumbiere un Viktors Lapčenoks studijā ieskaņoja dziesmu ar tās sākotnējiem vārdiem. Vēlāk to izpildīja arī Rita Trence, Sandra Ozolīte un Andris Daņiļenko, pavadījumu atskaņojot grupai Remix.
2018. gadā „Kāpēc man dziedāt svešu dziesmu” ieguva 74. vietu Radio SWH rīkotajā LVtop100 aptaujā.
Dārte
Dārte ir ciems Talsu novada Vandzenes pagastā. Izvietojies pagasta ziemeļu daļā Grīvas upes krastos pie autoceļa V1414 5 km no pagasta centra Vandzenes, 20 km no novada centra Talsiem un 142 km no Rīgas. Apdzīvotā vieta izveidojusies ap bijušās Dārtes pusmuižas (Dorotheenhof, Dorothäenhof) centru. 17. gadsimtā netālu no Dārtes atradusies Ninives (Neištetenes) pilsētiņa.
Iedzīvotāju skaita izmaiņas
Esošajās robežās, pēc CSP un OSP datiem.
Urbēns Levernjē
Urbēns Levernjē (fr; dzimis, miris ) bija franču astronoms un matemātiķis, kurš specializējās debess mehānikā un ir vislabāk pazīstams ar Neptūna pastāvēšanas un atrašanās vietas prognozēšanu, izmantojot tikai matemātiku. Lielāko daļu savas dzīves nostrādāja Parīzes observatorijā (fr).
Parīzes zinātņu akadēmijas loceklis (1846), Londonas karaliskās biedrības ārzemju loceklis (1847), ārzemju korespondētājloceklis Pēterburgas zinātņu akadēmijā (1848).
Kaķis starp gaiļiem
Kaķis starp gaiļiem (sk) ir slovāku gleznotāja Jakoba Bogdani glezna, tapusi periodā no 1706. līdz 1710. gadam.
Apraksts
Tā gleznota ar eļļas krāsu uz audekla; izmēri ir 103,5 x 126 cm.
Glezna atrodas Slovāku nacionālajā galerijā Bratislavā.
Analīze
Gleznā attēlota aina ar dzīvniekiem, kas tipiska baroka periodam Eiropā un īpaši 17. gadsimta nīderlandiešu mākslā. Darbā ir daudz reālistisku detaļu, izceļot izdzīvošanas grūtības, kaķim uzbrūkot cālēnam. Kreisajā apakšējā gleznas stūrī atrodams mākslinieka paraksts. Glezna tapusi mākslinieka labākajos gados, jo viņa agrīnie gadi, kas tika pavadīti Slovākijā, nav bijuši īpaši izceļami. Jakobs Bogdani nāca no aristokrātiskas protestantu ģimenes. No 1684. gada viņš radīja daudzus ziedu gleznojumus Amsterdamā. 1689. gadā viņš pārcēlās uz Angliju, kur bija Viljama III karaliskais gleznotājs. Bijis īpaši pazīstams ar putnu gleznojumiem.
Raunas
Raunas ir apdzīvota vieta Cēsu novada Inešu pagastā. Atrodas pagasta dienvidrietumos 7,9 km no pagasta centra Inešiem, 13,5 km no Vecpiebalgas un 120,8 km no Rīgas.
Apdzīvotā vieta atrodas nomaļus no valsts autoceļiem, Ogres upes krastā.
Šiho Kaneda
Šiho Kaneda (ja) ir bijusī japāņu futboliste, bijusi Japānas sieviešu futbola izlases dalībniece.
Suecas kanāla sastrēgums (2021)
Uz 27. martu bija apturēta vairāk nekā 300 kuģu kustība. Caur Suecas kanālu notiek liela daļa pasaules tirdzniecības, tādēļ šim notikumam bija liela ekonomiska nozīme. 29. marta vakarā kuģis tika noņemts no sēkļa, un 30. martā satiksme pa kanālu bija atjaunota.
Fons
Suecas kanāls, viens no pasaules nozīmīgākajiem tirdzniecības ceļiem, tika atvērts 1869. gadā. Ap kanālu bieži notikuši konflikti starp Ēģipti un uz tā pārvaldi pretendējošām lielvalstīm. 2021. gadā cauri kanālam virzījās aptuveni piecdesmit kuģi dienā, kas ir aptuveni 12% no visas pasaules tirdzniecības šajā laikā. Lielākajā daļā kanāls nav pietiekami plašs, lai satiksme varētu virzīties uzreiz abos virzienos; kuģu karavānām pārmaiņus jāšķērso šie ūdensceļa posmi. Pašlaik tiek veikts paplašināšanas projekts, taču ievērojamas kanāla daļas arī pēc tā paliks ar vienu joslu.
Konteinerkuģis Ever Given tika sākts būvēt 2015. gada 25. decembrī, tika nolaists ūdenī 2018. gada 9. maijā un pilnībā pabeigts 2018. gada 25. septembrī; kuģa īpašnieks ir Shoei Kisen Kaisha, Japānas Imabari Shipbuilding meitasuzņēmums; operators ir Taivānas kompānija Evergreen Marine un kuģi pārvalda Bernhard Schulte Shipmanagement. Kuģis ir formāli reģistrēts Panamā. Kuģa īpašniekiem Shoei Kisen Kaisha ir 3,1 miljardu dolāru atbildības segums. Evergreen apdrošināšanu veic UK P&I Club. Apdrošināšanas nozares avoti apgalvo, ka kuģa īpašniekiem varētu draudēt Suecas kanāla pārvaldes (SCA) apdrošināšanas atlīdzības prasība par ieņēmumu zaudēšanu un arī no citiem kuģiem, kuru kustība ir traucēta. Šāda lieluma konteinerkuģi parasti ir apdrošināti no korpusa un mašīnu bojājumiem par 100—140 miljoniem USD.
Kuģošana caur Suecas kanālu tiek raksturota kā "sarežģīta un augsta riska operācija". Vēja brāzmās kuģa konteineru josla darbojas kā bura un tādējādi ietekmē kuģa gaitu. Smaga kuģa, tāda kā Ever Given, novirzi ir grūti kompensēt, ja to izdevies nostumt no kursa.
Ēģiptes valdība pieprasa, lai uz kuģiem, kas šķērso kanālu, uzkāptu ēģiptiešu "Suecas apkalpe", tostarp viens vai vairāki Ēģiptes SCA oficiālie loči, kas komandē kuģa vadību, pārņemot šo funkciju no parastās apkalpes. Negadījuma brīdī uz kuģa atradās divi Ēģiptes SCA loči.
Skaņas skrūvgriezis
Skaņas skrūvgriezis (en ) ir izdomāts daudzfunkciju instruments, ko britu zinātniskās fantastikas seriālā Doctor Who izmanto tā galvenais varonis Doktors. Līdzīgi kā TARDIS, tas ir kļuvis par vienu no seriāla atpazīstamiem elementiem. Arī seriāla atvasinājumos, kā The Sarah Jane Adventures un Torchwood tiek pielietoti priekšmeti ar līdzīgām funkcijām: skaņas lūpukrāsa, skaņas blasters, skaņas zonde un skaņas modulators.
Suecas kanāla sastrēgums (2021)
Negadījums
Incidenta laikā Ever Given devās no Tandžungpelepasas Malaizijā uz Roterdamu Nīderlandē. Kuģis bija piektais pēc kārtas uz ziemeļiem braucošajā karavānā ar piecpadsmit kuģiem aiz muguras, kad tas uzskrēja uz sēkļa netālu no Manšijetrugolas ciemata.
Skaņas skrūvgriezis
Pirmoreiz skaņas skrūvgriezis seriālā parādījās 1968. gada sērijā Furry from the Deep, kur to lietoja otrais Doktors. To bieži izmantojis arī trešais un ceturtais Doktors. No 1982. līdz 1996. gadam tas netika parādīts, bet tad atgriezās seriāla turpinājumā 2005. gadā.
Suecas kanāla sastrēgums (2021)
Negadījums
2021. gada 23. martā plkst. 7:40 pēc Ēģiptes laika (plkst. 5:40 pēc UTC) karavāna virzījās caur smilšu vētru. Vēja ātrums pārsniedza 20 m/s, un tas izraisīja vai ietekmēja korpusa novirzi. Kuģa vadība nespēja to kompensēt, un kuģis uzskrēja uz sēkļa pie 151 km atzīmes (mērot no Portsaidas pie Vidusjūras; 10 km no kanāla sākuma Suecas līcī) un sagriezās uz sāniem, bloķējot kanāla abus krastus. Ever Given apkalpe, sastāvoša tikai no Indijas pilsoņiem, necieta. Nebija arī notikušas degvielas noplūdes vai zaudējumi kravai, kuģim nav smagu bojājumu, kas traucētu tam turpināt kustību.
Skaņas skrūvgriezis
Seriāla laikā skaņas skrūvgriezis piedzīvojis daudz dažādu pārmaiņu, jo Doktors to nepārtraukti uzlabo. Vairākos gadījumos tas ticis sabojāts, kas noveda pie nākamā modeļa ieviešanas.
Suecas kanāla sastrēgums (2021)
Negadījums
Ever Given uzskriešana uz sēkļa aizkavēja vairāk nekā 300 kuģu abos kanāla galos, tostarp piecus citus līdzīga izmēra konteinerkuģus, desmitiem beramkravu kuģu un jēlnaftas tankkuģu. Starp tiem bija Krievijas karaflotes tankkuģis Kola, kas šīs pašas dienas rītā bija viegli sadūries ar beramkravu kuģi Ark Royal.
Skaņas skrūvgriezis
Divpadsmitais Doktors savu skaņas skrūvgriezi zaudē, jo pamet to daleku radītājam Davrosam, kad tas kā bērns ir iekļuvis "roku mīnu" laukā. Neskatoties uz Doktora apgalvojumu, ka skrūvgriezis nevienam netiks dots, viņš tomēr vairākas reizes to ir iedevis saviem kompanjoniem.
Suecas kanāla sastrēgums (2021)
Novēršana
No kuģa tika izņemta daļa degvielas, balasta ūdens un vairāki konteineri, lai palīdzētu to atvieglot, jo smagā tehnika, ieskaitot daļēji Latvijā ražotu ekskavatoru, centās atbrīvot vietu kuģa izkustināšanai. Centieniem to atbrīvot palīdzēja astoņi velkoņi. Lielo kravu pacelšanas un gultnes padziļināšanas kompānijas Royal Boskalis Westminster izpilddirektors Pīters Berdovskis komentēja, ka šāda operācija "var ilgt vairākas dienas līdz pat nedēļām".
Tikai 25. martā Suecas kanāla pārvalde (SCA) apturēja visu kuģošanu caur Suecas kanālu, līdz tā varēs tikt atjaunota caur aizsprostoto daļu. Tajā pašā dienā Ēģiptes prezidenta Abdelfatāha es Sīsī padomnieks paziņoja, ka viņš paredz kanāla atbrīvošanu pēc "maksimāli 48—72 stundām". Nākamajā dienā Suecas kanāla pārvalde paziņoja, ka tās padziļināšanas darbības pabeigtas par aptuveni 87 procentiem.
Skaņas skrūvgriezis
Funkcijas
Skaņas skrūvgriezis darbojas ar skaņas viļņu, radiācijas un elektromagnētisma palīdzību, raidot dažādas frekvences un viļņa garuma signālus. Ar to var kontrolēt jebkura laikmeta tehnoloģijas, tās aktivizēt, atspējot, uzlauzt un citādi ietekmēt. Ar to var attālināti kontrolēt dažādas elektroniskas sistēmas, mehānismus un datorus, atvērt slēdzenes, detonēt sprāgstvielas. Tas var izraisīt dažādas ķīmiskās reakcijas, reiz skaņas skrūvgriezis palīdzēja Doktoram mainīt savu acu radzenes krāsu, padarot to tumšu kā saulesbrillēm. Vienā no sērijām skrūvgriezis tika lietots, lai atjaunotu sarautas dzeloņstieples. Skrūvgriezis spēj arī noteikt, pastiprināt un kontrolēt noteiktu enerģiju, skaņas, signālus, frekvences un viļņus, ļaujot doktoram pārtvert teleportējošos personu un nosūtīt to tur, kur viņš vēlas, skenēt un identificēt materiālus, nodibināt sakarus, uzlabot skaņas, signālus un frekvences, darboties kā katalizators vai enerģētikas kanāls. Ar skrūvgriezi var veikt aprēķinus, kā arī izveidot spēka lauku, lai aizsargātos no dalekiem.
Suecas kanāla sastrēgums (2021)
Novēršana
27. martā SCA paziņoja, ka 14 velkoņi mēģina izmantot šīs dienas lielo plūdmaiņu priekšrocības un, ja pēdējais mēģinājums neizdosies, nākamajā dienā ieradīsies vēl vairāki velkoņi. Līdz plkst. 17:00 pēc GMT, saskaņā ar Egypt Today, kuģis bija pārvietojies par 30 metriem virzienā uz ziemeļiem.
Skaņas skrūvgriezis
Funkcijas
Specifiskas skaņas skrūvgrieža funkcijas: Skaņas skrūvgriezi var izmantot un uzskatīt arī par humānu aizsardzības ieroci, kas dzīvās būtnes nenogalina un neievaino, taču izraisa sāpes, radot spalgas skaņas vai enerģijas strūklas.
Suecas kanāla sastrēgums (2021)
Novēršana
Uzstājoties preses konferencē, SCA priekšsēdētājs ģenerālis Osama Rābijs sacīja, ka laika apstākļi nav bijis galvenais iemesls kuģa ieskriešanai krasta seklumā, piebilstot: "Iespējams, ir bijušas tehniskas vai cilvēciskas kļūdas... Visi šie faktori kļūs acīmredzami izmeklēšanā."
Skaņas skrūvgriezis
Funkcijas
Kādu laiku Doktors lieto arī skaņas saulesbrilles, jo viņam vairs nav skrūvgrieža. Šķiet, tām ir tādas pašas funkcijas kā skaņas skrūvgriezim, klāt nākušas dažas jaunas, kā hologrammu veidošana, E-pasta un interneta informācijas lasīšana, saziņa ar Galifrejas kaujas kreiseriem, citplanētiešu iekodētas informācijas dzēšana no cilvēka smadzenēm. Doktora pārejošā akluma periodā tās palīdzēja viņam gūt informāciju par apkārtni, nosūtot to tieši uz viņa smadzenēm.
Suecas kanāla sastrēgums (2021)
Novēršana
Ēģiptes prezidents Abdelfatāhs es Sīsī 28. martā pavēlēja sagatavoties kuģa kravas atvieglošanai. 29. marta rītā tika paziņots, ka kuģa pakaļgals novilkts no sēkļa un tagad atrodas ne vairs 4, bet 102 metru attālumā no krasta. Priekšgals joprojām palika iestrēdzis un tika gaidīts vakara paisums cerībā tad pilnībā likvidēt avāriju un pārvest Ever Given uz kanāla plašāku daļu apskatei. Uz to brīdi rindā gaidīja 367 kuģi. 29. marta vakarā kuģi izdevās novilkt no sēkļa, un tas tika pārvietots uz brīvu stāvvietu Lielajā Rūgtajā ezerā kanāla vidusdaļā. 30. martā satiksme pa kanālu bija pilnībā atjaunota.
Ekonomiskās sekas
Jūrniecības un loģistikas eksperti brīdināja, ka šis incidents aizkavēs ikdienas preču piegādi klientiem visā pasaulē. Lloyd's List lēsa, ka katru stundu aizkavēto preču vērtība ir 400 miljonu $ un ka katrā dienā, kas nepieciešama, lai novērstu šķēršļus, tiek aizkavēta papildu preču vērtība 9 miljardu dolāru vērtībā.
Skaņas skrūvgriezis
Funkcijas
Sērijā Hell Bent TARDIS Doktoram piešķir pavisam jaunu skaņas skrūvgriezi.
Suecas kanāla sastrēgums (2021)
Ekonomiskās sekas
Tika paredzēts, ka problēma ietekmēs tikai nozares, kurās nav pietiekami uzglabātu preču rezervju, piemēram, pusvadītājus izmantojošās. Ja sastrēgums ieilgtu, tad, lai ilgtermiņā mazinātu preču trūkumu, turpmākos sūtījumus varētu veikt agrāk nekā parasti, līdz tiktu kompensēta starpība. Daži kravas ekspeditori atzīmēja, ka sagaidāms, ka dažu nākamo nedēļu laikā pieprasījums pēc alternatīviem transporta veidiem maršrutos starp Eiropu un Āziju pieaugs, jo kravas nosūtītāji cenšas izvairīties no traucējumiem un nenoteiktības, ko rada kanāla bloķējums.
Parastais alternatīvais maršruts jūras satiksmei starp Āziju un Eiropu ir apiet Āfrikas kontinentu gar Labās Cerības ragu, šim aptuveni 11 300 km braucienam parasti aizņemot 10 līdz 12 dienas, un šo alternatīvu kopš 26. marta daži kuģi jau sāka izmantot. Krievija izmantoja šo incidentu, lai reklamētu savus Arktikas kuģošanas maršrutus kā īsāku alternatīvu preču pārvadāšanai nekā Āfrikas apeju.
Bažas par iespējamu pirātismu, ņemot vērā kuģu ar precēm koncentrēšanos tik mazā apgabalā, pamudināja kuģniecības kompānijas lūgt Bahreinā bāzētajai ASV Piektajai flotei parūpēties par to drošību.
Kērda krasts
Kērda krasts ir Austrumantarktīdas piekrastes daļa Kotsu Zemē Vedela jūras krastā. Stiepjas no Stenkomas-Vilsas glečera ziemeļaustrumos līdz Heisa glečerim dienvidrietumos. Kopējais piekrastes garums ap 250 km. Ziemeļaustrumos robežojas ar Princeses Martas krastu Karalienes Modas Zemē, dienvidrietumos — ar Luitpolda krastu Kotsu Zemē. Piekrastes lielāko daļu aizņem Branta šelfa ledājs, uz kura izvietojusies Apvienotās Karalistes polārstacija Haleja.
Gar Kērda krastu 1915. gada janvārī kuģoja Ernests Šekltons ar kuģi Endurance un nosauca to par godu ekspedīcijas aizgādnim seram Džeimsam Kērdam (James Caird).
Svētā Patrika diena
Svētā Patrika diena (ga, en) ir reliģiski svētki, kurus vairākās valstīs svin katra gada 17. martā par godu Īrijas aizgādnim Svētajam Patrikam. Svētā Patrika diena ir oficiāla brīvdiena Īrijā, Ziemeļīrijā, Kanādas provincē Ņūfaundlendā un Labradorā, kā arī Britu aizjūras teritorijā Montserratā. Mūsdienās Svētā Patrika dienu atzīmē daudzviet visā pasaulē, it īpaši zemēs, kur ir lielas īru kopienas. Šos svētkus ir pārņēmušas arī citas etniskās grupas.
1737. gadā notika pirmā Svētā Patrika dienas parāde Amerikas Savienotajās Valstīs, tā norisinājās Bostonā. 1762. gadā Svētā Patrika dienas parāde notika arī Ņujorkā. Kopš 1962. gada izveidojusies tradīcija, svinot Sv. Patrika dienu, Čikāgas upes ūdeņus iekrāsot zaļā krāsā.
Mežrozīte (dziesma)
"Mežrozīte" ir Raimonda Paula dziesma ar Alfreda Krūkļa vārdiem no viņa pirmā albuma "Tev, mana labā" (1969).
Dziesmas notis publicētas 1967. gada jūnijā laikrakstā „Padomju Jaunatne”, kā pirmais to atskaņoja Zigfrīds Račiņš kopā ar Ringolda Ores vadīto Latvijas radio un TV estrādes un vieglās mūzikas orķestri un tā uzvarēja 1968. gada nogalē notikušajā pirmajā "Mikrofona aptaujā" par gada populārāko dziesmu.
2018. gadā "Mežrozīte" ieguva 75. vietu Radio SWH rīkotajā LVtop100 aptaujā.
Veine Voionmā
Kārle Veine Voionmā (Kaarle Väinö Voionmaa, līdz 1906. gadam Vallīns, Wallin; dzimis, miris ) bija Somijas profesors, parlamenta (Eduskuntas) deputāts, senators, ministrs, kanclers, sociāldemokrātu politiķis.
Ģimene
Veine Vallīns piedzia vidusšķiras ģimenē. Tēvs Olai Vallīns strādāja par lektoru Jiveskiles seminārā, kas sagatavoja sākumskolas skolotājus. Māte Flora Fredrika Bernhardina Šreka piederēja senai izglītības darbinieku un ierēdņu ģimenei.
1895. gadā Veine apprecējās ar Ilma Mariju Alīnu, un laulība ilga līdz viņas nāvei 1947. gadā. Viņiem bija seši bērni, no kuriem pazīstamākie bija diplomāts Tapio Voionmā, patērētāju kooperatīva Elanto izpilddirektors Ilmari Voionmā un kanclere, arheoloģe Jouko Voionmā.
Vārdu somiskošanas kampaņas laikā 1906. gadā Vallīns (Wallin), kura dzimtas saknes bija Gotlande, nomainīja savu un ģimenes locekļu uzvārdu uz Voionmā (Voionmaa).
Zinātniskais darbs
1886. gadā Veine Vallīns sāka studēt, un 1890. gadā viņš ieguva filozofijas kandidāta un maģistra grādu, 1893. gadā — filozofijas licenci un 1894. gadā — doktora grādu. Viņa pētījumu tēmas bija sociālā vēsture, ģeogrāfijas vēsture, viduslaiki Somijā, Karēlijā, Dienvidu Pohjanmā, Hemā un ģimenes ekonomika. Voionmā sniedza jaunus metodiskus ieskatus un metodes Somijas vēstures pētījumos.
Sociālā darbība
Bez pētnieciskā darba Voionmā strādāja arī kā skolotājs, orators un administrators. Viņš bija Ziemeļvalstu vēstures docents Helsinku universitātē no 1903. līdz 1918. gadam, profesors no 1918. līdz 1936. gadam. Viņš 1919. gadā bija viens no Strādnieku izglītības asociācijas dibinātājiem, un bija tās priekšsēdētājs no 1919. līdz 1947. gadam, Strādnieku akadēmijas dibinātājs un vadītājs no 1933. līdz 1947. gadam, Sociālās universitātes kanclers no 1945. līdz 1947. gadam. Voionmā bija uzņēmējdarbības vēstures un ekonomiskās ģeogrāfijas skolotājs Somijas Biznesa skolā (1899 — 1907 un 1914 — 1916), Sabiedrības izglītības biedrības sekretārs (1907 — 1912), ekonomikas ģeogrāfijas un ekonomiskās vēstures skolotājs Ekonomikas augstskolā (1912 — 1918), Sociālo zinātņu skolas pasniedzējs.
Politiskā darbība
20. gadsimta sākumā Voionmā (tobrīd vēl Vallīns) darbojās Helsinku domē kā (vecās) somu partijas pārstāvis. Viņš atbalstīja strādnieku kustības mērķus. Ap 1904. gadu Voionmā ar domubiedriem somu partijā izveidoja radikālu grupu, kas uzskatīja partijas sociālo programmu par novecojušu. Neilgi pēc tam viņi izstājās no somu partijas.
Pēc tam, kad tika gāzts Krievijas imperators, 1917. gada 26. martā sociāldemokrāta Oskari Tokoi vadībā izveidots jauns Senāts (valdība), kurā Voionmā kā sociāldemokrātu pārstāvis ieguva Transporta un darba nodaļas vadītāja posteni.